Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 503/11/6606	Lučenec, 31.1.2012
EEČ : 2-47-8-2012

U Z N E S E N I E

Trestná vec:	obvinený XXXXX  
Prečin:	nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Lučenec
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 298,61 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Občianske združenie Dlaň pri DDS Slatinka, Dolná Slatinka 271 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX.

Skutková veta: 
ako konateľ spoločnosti XXXXX so sídlom XXXXX, XXXXX, ktorý zodpovedal za platenie miezd zamestnancom, XXXXX, nar.XXXXX ako zamestnancovi v zmysle pracovnej zmluvy uzatvorenej dňa 17.12.2007 v XXXXX nevyplatil za vykonanú prácu mzdu za mesiac august 2008 vo výške 345,52.-EUR splatnú do 25.09.2008 a mzdu za mesiac september 2008 vo výške 329,22.-EUR splatnú do 25.10.2008, čím XXXXX spôsobil škodu na nevyplatenej mzde v sume 674,74.-EUR a XXXXX, nar.XXXXX ako zamestnancovi v zmysle pracovnej zmluvy uzatvorenej dňa 01.09.2008 XXXXX nevyplatil za vykonanú prácu mzdu za mesiac september 2008 vo výške 400,05.-EUR splatnú do 25.10.2008 a mzdu za mesiac október 2008 vo výške 232,82.-EUR, splatnú do 25.11.2008, čím XXXXX spôsobil škodu na nevyplatenej mzde v sume 623,87.-EUR
Odôvodnenie: 
	Vyšetrovateľ PZ Odboru kriminálnej polície OR PZ XXXXX dňa 11.02.2010 uznesením  č. XXXXX podľa § 206 odsek 1 Trestného poriadku  vzniesol obvinenie XXXXX pre prečin nevyplatenia mzdy a odstupného podľa § 214 odsek 1 Trestného zákona, pre skutok uvedený vo výrokovej časti tohto uznesenia.

	Obvinený prehlásil, že spáchal skutok,  za ktorý je trestne stíhaný.  Svoje konanie ľutuje  a poškodenému XXXXX obvinený vyplatil sumu  674,74.-EUR a poškodenému XXXXX obvinený vyplatil sumu 623,87.-EUR. Zároveň zložil na účet Krajskej prokuratúry v Banskej Bystrici  sumu 200.-EUR   s tým,  že určil, aby 50% sumy  bolo poukázaných Občianskemu združeniu Dlaň pri DDS Slatinka, so sídlom Dolná Slatinka 271  a   50%  sumy  bude poukázaných    na peňažnú pomoc obetiam trestnej činnosti. 
 
	Zo skutku  je obvinený okrem svojho doznania usvedčovaný výpoveďou poškodených, znaleckým posudkom a vyčíslením škody na nevyplatenej mzde.  

	Obvinený XXXXX  a poškodení XXXXX a XXXXX uzavreli zmier dňa 25.08.2011 na Okresnom súde XXXXX.  Tento podpísali dobrovoľne. Súčasne poškodení XXXXX a XXXXX uviedli, že nevyplatenie mzdy v deň jej splatnosti nemalo pre nich trvalo nepriaznivé následky.
 
	Obvinený  XXXXX  v mieste trvalého bydliska požíva dobrú povesť, súdne trestaný doposiaľ nebol.
 
           Podľa § 220 Trestného poriadku  v konaní o trestnom čine, na ktorý zákon ustanovuje trest odňatia slobody,  ktorého horná hranica neprevyšuje 5 rokov,  môže prokurátor so súhlasom obvineného a poškodeného rozhodnúť o schválení zmieru  a zastaviť trestné stíhanie,  ak obvinený vyhlási,  že spáchal skutok,  za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito a ak nahradil škodu,  pokiaľ bola činom spôsobená, alebo urobil iné opatrenia na náhradu škody  alebo inak odstránil ujmu vzniknutú trestným činom a vzhľadom na povahu a závažnosť spáchaného činu,  na mieru akou bol trestným činom dotknutý verejný záujem,  na osobu obvineného  a na jeho osobné  a majetkové pomery  považuje  takýto spôsob rozhodnutia za dostačujúci a obvinený zloží na účet súdu  a v prípravnom konaní na  účet prokuratúry  peňažnú sumu určenú  na všeobecno-prospešné účely a táto peňažná suma  nie je zrejme neprimeraná závažnosti  spáchaného trestného činu. 
 
	Za prečin nevyplatenia mzdy a odstupného podľa § 214 odsek 1 Trestného zákona možno uložiť trest odňatia slobody až na  3 (tri) roky. 
 
	Vzhľadom k tomu, že boli splnené  zákonom stanovené podmienky na schválenie zmieru  a následné zastavenie trestného stíhania,  rozhodla som tak, ako je to uvedené vo výrokovej časti tohto uznesenia. 

Poučenie: 
                           Proti rozhodnutiu prokurátora  o schválení zmieru a následnom    
                           zastavení trestného stíhania  podľa § 220 odsek 1  Trestného  
                           poriadku  sťažnosť nie je prípustná.  

JUDr. Dobruša Molleková
prokurátorka